വൃദ്ധയുടെ സംസ്കാരം നടത്താന് പഞ്ചായത്ത് പ്രസിഡന്്റും തൃശൂര്: വാര്ദ്ധക്യ സഹജമായ അസുഖത്തെ തുടര്ന്ന് മരിച്ച ആരോരും ആശ്രയമില്ലാത്ത വൃദ്ധയുടെ സംസ്കാരം പഞ്ചായത്ത് പ്രസിഡന്റിന്റെ നേതൃത്വത്തില് നടത്തി. അവിണിശ്ശേരി പെരിഞ്ചേരി ചീരക്കുഴി ക്ഷേത്രത്തിന് സമീപം അയ്യപ്പത്ത് അമ്മിണിയുടെ 88 സംസ്കാരമാണ് വാര്ഡ് മെമ്ബര് കൂടിയായ പഞ്ചായത്ത് പ്രസിഡന്റ് ഹരി സി. നരേന്ദ്രന്റെ നേതൃത്വത്തില് നടത്തിയത്. വാര്ദ്ധക്യ സഹജമായ അസുഖങ്ങളെ തുടര്ന്ന് വെള്ളിയാഴ്ച പുലര്ച്ചെ രണ്ടരയ്ക്കാണ് അമ്മിണി മരിച്ചത്. കൊവിഡ് രോഗിയുമായി സമ്ബര്ക്കം ഉള്ളതിനാല് സംസ്കാരത്തിന് പലരും മുന്നോട്ടുവരാന് മടിച്ചപ്പോഴാണ് ഹരി രംഗത്തു വന്നത്. പി.പി.ഇ കിറ്റ് ധരിച്ചാണ് സംസ്കാരത്തിനായി മൃതദേഹം കുരിയച്ചിറ പൊതുശ്മശാനത്തിലേക്ക് കൊണ്ടുപോയത്. 88 വയസുള്ള സഹോദരി മാധവിക്കൊപ്പമാണ് അമ്മിണി താമസിച്ചത്. അമ്മിണിക്ക് മക്കളില്ല. സാമ്ബത്തിക പരാധീനതയുമുണ്ടായിരുന്നു. അകന്ന ബന്ധുവായ രാകേഷാണ് സഹായിച്ചത്. നാല് ദിവസം മുന്പ് കൊവിഡ് പോസിറ്റീവായതിനെ തുടര്ന്ന് രാകേഷും ചികിത്സയിലാണ്. സേവാഭാരതി പ്രവര്ത്തകരായ ഗോപീകൃഷ്ണനും മനുമോഹനും പി. പി. ഇ കിറ്റ് ധരിച്ച് സംസ്കാരത്തില് പങ്കെടുത്തു. ഹെല്ത്ത് ഇന്സ്പെക്ടര് രഘു, ആശാ വര്ക്കര് നിഭ എന്നിവര് നിര്ദ്ദേശം നല്കി.